# தோட்டக்கலை அறிவியல்

## அமைப்புகள்

தோட்டக்கலை அறிவியலின் அனைத்து பிரிவுகளிலும் ஆராய்ச்சி மற்றும் கல்வியை ஊக்குவிப்பதில் கவனம் செலுத்தும் பல்வேறு நிறுவனங்கள் உலகளவில் உள்ளன; அத்தகைய அமைப்புகளில் *சர்வதேச தோட்டக்கலை அறிவியல் சங்கமும்* (*International Society for Horticultural Science*) *தோட்டக்கலை அறிவியலுக்கான அமெரிக்கன் சங்கமும்* (*American Society for Horticultural Science*) அடங்கும்.  
ஐக்கிய இராச்சியத்தில், இரண்டு முக்கிய தோட்டக்கலை சங்கங்கள் உள்ளன. *யார்க் பூக்கடைக்காரர்களின் பண்டைய சங்கம்* (Ancient Society of York Florists) என்பது உலகின் மிகப் பழமையான தோட்டக்கலைச் சங்கமாகும், இது 1768-இல் நிறுவப்பட்டது; இந்த அமைப்பு ஐக்கிய இராச்சியம், யார்க்கில் ஆண்டுதோறும் நான்கு தோட்டக்கலை நிகழ்ச்சிகளை தொடர்ந்து நடத்துகிறது. கூடுதலாக, 1804-இல் நிறுவப்பட்ட *ராயல் தோட்டக்கலை சங்கம்* (The Royal Horticultural Society), ஐக்கிய இராச்சியத்தில் உள்ள ஒரு தொண்டு நிறுவனமாகும். இது அதன் அனைத்து கிளைகளிலும் தோட்டக்கலை அறிவியல், கலை மற்றும் பயிற்சியை ஊக்குவித்து மேம்படுத்துகிறது. இந்நிறுவனம் அதன் சமூகம், கற்றல் திட்டங்கள் மற்றும் உலகத் தரம் வாய்ந்த தோட்டங்கள் மற்றும் நிகழ்ச்சிகள் மூலம் தோட்டக்கலை பற்றிய அறிவைப் பகிர்ந்து கொள்கிறது.  
*பட்டய தோட்டக்கலை நிறுவனம்* (*The Chartered Institute of Horticulture* - CIoH) என்பது பெரிய பிரித்தானியா மற்றும் அயர்லாந்தில் உள்ள தோட்டக்கலை நிபுணர்களை பிரதிநிதித்துவப்படுத்தும் தொழில்முறை அமைப்பாகும். இது இந்த தீவுகளுக்கு வெளியே உள்ள உறுப்பினர்களுக்கான சர்வதேச கிளையையும் கொண்டுள்ளது. 1990-ஆம் ஆண்டு தொழில்துறையை மேம்படுத்துவதற்கும் விரிவுடுத்துவதற்கும்
*ஆஸ்திரேலிய தோட்டக்கலை அறிவியல் சங்கம்* ஒரு தொழில்முறை சமூகமாக நிறுவப்பட்டது. இறுதியாக, நியூசிலாந்து தோட்டக்கலை நிறுவனம் மற்றொரு அறியப்பட்ட தோட்டக்கலை அமைப்பாகும்..  
இந்தியாவில், 1941-ஆம் ஆண்டில் பஞ்சாப்பின் *லயால்பூரில்* (இப்போது பாகிஸ்தானில் உள்ளது) நிறுவப்பட்ட *இந்தியாவின் தோட்டக்கலை சங்கம்* (இப்போது *இந்திய தோட்டக்கலை அறிவியல் கழகம்*) ஒரு பழமையான சங்கமாகும். இது பின்னர் 1949-இல் தில்லிக்கு மாற்றப்பட்டது. 2005-ஆம் ஆண்டு முதல் செயல்படும் மற்றொரு குறிப்பிடத்தக்க அமைப்பு பெங்களூரில் உள்ள *தோட்டக்கலை ஊக்குவிப்புக்கான சங்கம்* (*Society for Promotion of Horticulture*) ஆகும். இந்த இரண்டு சங்கங்களும் தோட்டக்கலை அறிவியலின் முன்னேற்றத்திற்காக *இந்திய தோட்டக்கலை இதழ்* மற்றும் *தோட்டக்கலை அறிவியல்* இதழ்களை வெளியிடுகின்றன. இந்திய மாநிலமான கேரளத்தில் தோட்டக்கலை *கேரள மாநில தோட்டக்கலை மிஷன்* (*Kerala State Horticulture Mission*) மூலம் வழிநடத்தப்படுகிறது  
1934-ஆம் ஆண்டு நிறுவப்பட்ட *தேசிய ஜூனியர் தோட்டக்கலை சங்கம்* (*National Junior Horticultural Association - NJHA*) இளைஞர்கள் மற்றும் தோட்டக்கலைக்காக மட்டுமே அர்ப்பணிக்கப்பட்ட உலகின் முதல் அமைப்பாகும். *NJHA* திட்டங்கள் இளைஞர்கள் தோட்டக்கலை பற்றிய அடிப்படை புரிதலைப் பெறவும், கலை மற்றும் அறிவியலில் திறமைகளை வளர்த்துக் கொள்ளவும் உதவும் வகையில் வடிவமைக்கப்பட்டுள்ளன.  
*உலகளாவிய தோட்டக்கலை முன்முயற்சி* (*GlobalHort*) தோட்டக்கலையில் பல்வேறு பங்குதாரர்களிடையே கூட்டாண்மை மற்றும் கூட்டு நடவடிக்கையை வளர்க்கிறது. இந்த அமைப்பு, *வளர்ச்சிக்கான தோட்டக்கலை*யில் (H4D) சிறப்பு கவனம் செலுத்துகிறது. இது உலகளவில் வறுமையைக் குறைப்பதற்கும் ஊட்டச்சத்தை மேம்படுத்துவதற்கும் தோட்டக்கலையைப் பயன்படுத்துகிறது. *GlobalHort* என்பது தேசிய மற்றும் சர்வதேச நிறுவனங்களின் கூட்டமைப்பில் ஏற்பாடு செய்யப்பட்டுள்ளதும், ஆராய்ச்சி, பயிற்சி மற்றும் தொழில்நுட்பத்தை உருவாக்கும் செயல்பாடுகளில் ஒத்துழைத்து பரஸ்பரம் ஒப்புக்கொள்ளப்பட்ட நோக்கங்களைச் சந்திக்க வடிவமைக்கப்பட்டுள்ளதாகவும் உள்ளது. இது பெல்ஜியத்தில் பதிவுசெய்யப்பட்ட ஒரு இலாப நோக்கற்ற அமைப்பாகும்.